Выдадзены на высокім навуковым і метадалагічным узроўні, дакладна апрацаваны, і галоўнае, сістэматызаваны картаграфічна, "Гістарычны атлас", безумоўна, вырашае сфармуляваную аўтарамі задачу: "паказаць духоўныя і гістарычныя карані народа", даць "аналіз паходжання і прыняцця канчатковай саманазвы беларусаў". Ён ажывіць навуковыя дыскусіі, зробіцца фактам дыскурсу гістарычных даследаванняў. Справакуе даследаванне тэмаў эканамічнай і культурнай гісторыі, дэмаграфіі – тых накірункаў, недастатковасць вывучанасці якіх выяўляецца якраз у працэсе падрыхтоўкі падобных гістарычных атласаў.